Diari Oficial de la Generalitat Valenciana


Sumari del DOGV 4486, del 24-04-2003 (2003/4535)

RESOLUCIÓ de 4 de juny de 2002, del Servei Territorial d'Indústria i Energia, per la qual s'autoritza a Iberdrola, SA la realització de les instal·lacions de la línia aèria de mitjana tensió, doble circuit, des d'un suport de nova col·locació en la ST Vila-real Sud fins al suport núm. 29040 de la línia, doble circuit, Cinturó de Burriana, als termes municipals de Burriana i Vila-real (Castelló), projecte d'Iberdrola 312/1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4535


Data del document
:   04-06-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Borriana
    * Vila-real
    * indústria elèctrica
    * empresa privada
    * instal·lació hidroelèctrica

RESOLUCIÓ de data 4 de juny de 2002, del Servei Territorial d'Indústria i Energia, per la qual s'autoritza a Iberdrola, SA la realització de les instal·lacions de la línia aèria de mitjana tensió, doble circuit, des d'un suport de nova col·locació en la ST Vila-real Sud fins al suport núm. 29176 de la línia, doble circuit, Cinturó de Burriana, als termes municipals de Burriana i Vila-real (Castelló), projecte d'Iberdrola 312/1999. [2003/M4535]
  
Examinats els antecedents que hi ha en l'expedient ATLINE/2000/8 de la Unitat d'Energia i Mines, tramitat a instància de la mercantil Iberdrola, SA.
  
Antecedents de fet
  
1. El 17 de gener de 2000, Iberdrola, SA va sol·licitar autorització del projecte d'instal·lacions de la línia aèria de mitjana tensió, doble circuit, des d'un suport de nova col·locació en la ST Vila-real Sud fins al suport núm. 29074 de la línia, doble circuit, Cinturó de Burriana, als termes municipals de Burriana i Vila-real (Castelló), projecte d'Iberdrola 312/1999.
  
2. El dia 3 de febrer de 2000 van ser satisfetes les taxes corresponents a l'esmentat projecte i va començar-ne la tramitació.
  
3. Es va tramitar la corresponent informació pública del projecte en el periòdic Mediterráneo, en el Diari Oficial de la Generalitat Valenciana (DOGV) i en el Butlletí Oficial de la Província de Castelló (BOP).
  
4. Es van tramitar les separates als organismes afectats, ajuntaments de Burriana i Vila-real, Confederació Hidrogràfica del Xúquer, Renfe i Conselleria d'Obres Públiques Urbanisme i Transports.
  
5. Els condicionats imposats pels organismes afectat van ser tramesos a Iberdrola amb dates 26 de març i 28 de maig de 2002.
  
6. En finalitzar la tramitació de l'expedient i abans de dictar resolució es va donar vista a l'expedient, tot complint el que prescriu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. En el tràmit de vista a l'expedient ha presentat al·legacions Carmen Vilanova Cabedo, amb les següents manifestacions:
  
Primera. Nul·litat del projecte i expedient administratiu per falta de notificació personal a l'interessat de la incoació del procediment. Vulneració de l'article 62.1.e i 62.2 de la LRJAPIPAC, en relació amb l'article 58.
  
Segona. Falta de justificació del projecte i inadequació del traçat de la línia.
  
Tercera. Indeguda i inadequada ubicació del pal número 11 de subjecció dels cables de la línia dins de la parcel·la i pas d'estos.
  
Quarta. Impacte ambiental.
  
Fonaments de dret
  
1. Vists els preceptes de la Llei 54/1997, de 27 de novembre, del Sector Elèctric, i també el Decret 2.617/1996, de 20 d'octubre, sobre Autorització d'Instal·lacions Elèctriques, i el Decret 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques.
  
2. Vistes les disposicions del títol IX de la Llei 54/1997, de 27 de novembre, del Sector Elèctric, relatiu a la declaració en concret de la utilitat pública, i també els efectes d'esta relatius a expropiació i imposició de servituds de pas d'instal·lacions d'energia elèctrica, este Servei Territorial resol:
  
Primer
  
Autoritzar a Iberdrola Distribución Eléctrica SAU, SA l'establiment d'una línia elèctrica aèria de mitjana tensió, les característiques principals de la qual són les següents:
  
Línia aèria de mitjana tensió, doble circuit, des d'un suport de nova col·locació en la ST Vila-real Sud fins al suport núm. 29476 de la línia, doble circuit, Cinturó de Burriana, als termes municipals de Burriana i Vila-real (Castelló), projecte d'Iberdrola 312/1999.
  
Segon
  
Desestimar les al·legacions primera, segona i quarta de Carmen Vilanova Cabedo. Estimar l'al·legació tercera en el sentit que per part de l'empresa promotora es reubique el suport núm. 11 en el límit de la propietat.
  
Tercer
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Quart
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este servei territorial, adjuntant certificat tècnic de la instal·lació als efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament de Burriana, la Confederació Hidrogràfica del Xúquer, Renfe i la Conselleria d'Obres Públiques, Urbanisme i Transports.
  
Contra esta resolució podrà interposar-se recurs d'alçada davant la Direcció General d'Indústria i Energia d'esta Conselleria, en el termini d'un mes, comptador des de l'endemà de la publicació de la resolució, de conformitat amb el que establix l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.